rejauldu/bengali-wikipedia huggingface dataset:
কানাই লাল দে সিআইই (২৪ সেপ্টেম্বর ১৮৩১ - ১৬ আগস্ট ১৮৯৯) ছিলেন বাংলার একজন চিকিৎসক এবং ঔষধীয় রসায়নবিদ। তিনি ভারতীয় ঔষধি উদ্ভিদের একটি বড় সংকলন লিখেছিলেন। ঐতিহ্যগত ওষুধকে কিভাবে আধুনিক চিকিৎসায় ব্যবহার করা যায় সেই বিষয় নিয়ে তিনি অনেক প্রচার করেন।   জীবনী  কানাই লাল কলকাতায় জন্মগ্রহণ করেন। তার পিতার নাম ছিল রাধানাথ দে। কানাই লালের পিতা ছিলেন ডেপুটি কালেক্টর। অল্প বয়সে কানাই লাল রসায়নে আগ্রহী হন এবং কলকাতা মেডিকেল কলেজে চিকিৎসা বিজ্ঞান বিষয়ে অধ্যায়ন করেন। ১৮৫৪ সালে মেডিক্যাল কলেজ থেকে পাশ করার পর তিনি ঐ বছরই কলেজের রসায়ন বিভাগের অধ্যাপকের সহকারী হিসাবে সরকারী কাজে যোগদান করেন।অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, ডিসেম্বর ১৯৯৮, পৃষ্ঠা ৮১}}  তিনি বেঙ্গল মেডিকেল এস্টাবলিশমেন্টে সাব-অ্যাসিস্ট্যান্ট সার্জন ছিলেন। সরকারের রাসায়নিক পরীক্ষক হিসাবে ১৮৬৯ সাল পর্যন্ত তিনি উক্ত পদের দায়িত্বে ছিলেন। তিনি চিকিৎসাশাস্ত্রেও শিক্ষাদান করেন। তিনি ১৮৬২ সালে কলকাতার প্রেসিডেন্সি কলেজে রসায়নের অধ্যাপক হিসাবে নিযুক্ত হন। ১৮৭৭ সালে ডক্টর এফ এন ম্যাকনামারা ফার্লোতে থাকাকালীন কানাই লাল রাসায়নিক পরীক্ষকের দায়িত্বও পালন করেন। লন্ডনে ১৮৬২ সালে অনুষ্ঠিত আন্তর্জাতিক প্রদর্শনীতে তার সংগৃহীত দেশীয় ঔষধ বিশেষ প্রশংসা লাভ করে; এর জন্য দুটি পদকও লাভ করেন। তিনি প্যারিসে ১৮৭৮ সালের প্রদর্শনীতেও অবদান রাখেন। বাংলায় ও ইংরেজিতে বহুগ্রন্থ রচনা করেছিলেন। তার রচিত পদার্থবিদ্যা ও রসায়নবিদ্যার বই বিদ্যালয়ে পাঠ্যবই হিসাবে যুক্ত ছিল। তিনি ১৮৬৬ সালেে প্রথম প্রকাশিত ইণ্ডিয়ান 'মেডিক্যাল গেজেট' এর নিয়মিত লেখক ছিলেন। ভারতীয় ফার্মাকোপিয়ায় ওষুধের বর্ণনায় তার অবদান রয়েছে। ভারতীয় মেডিক্যাল অফিসাররা ভারতের মেটেরিয়া মেডিকা সম্পর্কে জ্ঞান অর্জন করবে এই কামনা করে, তিনি ১৮৭৭ সালে এই বিষয়ে একটি পাঠ্য প্রস্তুত করার কাজ শুরু করেন। ১৮৮৩-৮৪ সালের কলকাতা প্রদর্শনীতে তিনি প্রায় পনেরটি বিভাগের বিচারক ছিলেন।   পুরস্কার ও সম্মাননা  কানাই লাল ১৮৭২ সালে রায় বাহাদুর উপাধি লাভ করেন। ১৮৬৩ সালে গ্রেট ব্রিটেনের ফার্মাসিউটিক্যাল সোসাইটি তার অবদানকে স্বীকৃত জানিয়ে তাকে সাম্মানিক সদস্যপদ প্রদান করে। এই সদস্যপদ ওষুধ বিজ্ঞান সম্পর্কিত বিশ্বের ৫০ জন বিশিষ্ট বিজ্ঞানীর জন্য সংরক্ষিত। ১৮৮০ সালে তিনি লন্ডনের কেমিক্যাল সোসাইটি এবং সোসাইটি অব সায়েন্সের ফেলো নির্বাচিত হন। ১৮৮৬ সালে তিনি ফিলাডেলফিয়ার কলেজ অব ফিজিশিয়ান-এর সংশ্লিষ্ট ফেলো ছিলেন। ১৮৮১ সালে তাকে লন্ডনে আন্তর্জাতিক ফার্মাসিউটিক্যাল এবং মেডিকেল কংগ্রেসে যোগ দেওয়ার জন্য আমন্ত্রণ জানানো হয় কিন্তু ধর্মীয় বিশ্বাসের কারণে তিনি জাহাজ যাত্রা অস্বীকার করেন , ফলে উক্ত আন্তর্জাতিক কংগ্রেসে যোগদানে বিরত থাকেন। ১৮৮৪ সালে তিনি ব্রিটিশ রাজের একজন গণ্যমান্য ভারতীয় হিসেবে স্বীকৃতি লাভ করেন।  কানাই লাল স্যার জর্জ ওয়াট এবং স্যার জর্জ কিং এর সাথে দেশীয় ওষুধ নিয়ে সহযোগিতা করেন। তিনি তাদের সাথে ভারত সরকার কর্তৃক নিযুক্ত দেশীয় ওষুধ কমিটির সদস্য ছিলেন।   তথ্যসূত্র   বিষয়শ্রেণী:কলকাতার চিকিৎসক বিষয়শ্রেণী:১৮৩১-এ জন্ম বিষয়শ্রেণী:বাঙালি বিজ্ঞানী বিষয়শ্রেণী:১৯শ শতাব্দীর ভারতীয় চিকিৎসক বিষয়শ্রেণী:১৮৯৯-এ মৃত্যু বিষয়শ্রেণী:রায় বাহাদুর
গ্রেট ইয়ালো সেলার(বৈজ্ঞানিক নাম: Neptis radha (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এই প্রজাতি ভারতের  (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ২ এর তালিকার অন্তর্ভুক্ত।Sondhi, S. & K. Kunte(2016). Butterflies (Lepidoptera) of the Kameng Protected Area Complex, western Arunachal Pradesh, India. Journal of Threatened Ta xa 8(8): 9053–9124; http://dx.doi.org/10.11609/jott.2984.8.8.9053-9124  আকার  গ্রেট ইয়ালো সেলার এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।  উপপ্রজাতি   গ্রেট ইয়ালো সেলার এর প্রজাতিগুলো হলো-  Neptis radha radha Moore, 1858  Neptis radha asterastilis Oberthür, 1891  Neptis radha sinensis Oberthür, 1906   ভারতে প্রাপ্ত গ্রেট ইয়ালো সেলার এর উপপ্রজাতি  ভারতে সাধারণত গ্রেট ইয়ালো সেলার এর যে উপপ্রজাতি দেখা যায় তা হল-   Neptis radha radha Moore, [1858] – Himalayan Great Yellow Sailer  বিস্তার  এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল কালচে বাদামী এবং কমলা-হলুদ দাগ-ছোপ-বন্ধনীযুক্ত। সামনের ডানার সেল এর দাগটি ৩ নং শিরামধ্য পর্যন্ত বিস্তৃত। ২নং শিরামধ্যের ডিসকাল ছোপটি প্রায় গোলাকৃতি এবং এর উপরের দিকের সামান্য অংশ ৩নং শিরা দ্বারা খন্ডিত।  ডানার নিম্নতল কমলা এবং বাদামীর মিশেল এবং কমলা হলুদ দাগ-ছোপ-বন্ধনী (উপরিতলের প্রায় অনুরূপ) যুক্ত। সামনের ডানায় সেল এর দাগটির শেষভাগের উপরে এপিকাল (শীর্ষভাগের) ছোপগুলির ভিতরের দিকে কয়েকটি ফ্যাকাসে কোস্টাল ছোপ বর্তমান। এই প্রজাতির সাথে (Broadstick Sailer) এর ভীষন মিল রয়েছে। তবে গ্রেট ইয়ালো সেলারএর ক্ষেত্রে উপরিউক্ত কোস্টাল ছোপগুলি (Broadstick Sailer) এর চাইতে অপেক্ষাকৃত বড় এবং সেল এর দাগ পর্যন্ত বিস্তৃত।   আচরণ  দুর্লভ দর্শন এই প্রজাতি ভীষনভাবে স্থানিক (local)। আর্দ্র পাহাড়ী বনাঞ্চলে পাহাড়ী ঝর্নার আশেপাশে এদের উড়ান এবং বিচরন লক্ষ্য করা যায়।বসন্ত কালে (এপ্রিল থেকে মে মাস) এবং শরৎ কালে (সেপ্টেম্বর থেকে নভেম্বর মাস পর্যন্ত) উপযুক্ত পরিবেশে ১১০০মিটার থেকে ২২০০মিটার উচ্চতার মধ্যে এদের দর্শন মেলে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৫৭-এ বর্ণিত প্রজাপতি
জং হিয়ন (; ; জন্ম-১৯ মে,১৯৯৬) একজন দক্ষিণ কোরিয়ান টেনিস খেলোয়াড়।  তিনি বর্তমানে সর্বোচ্চ র‌্যাংকিংধারি দক্ষিণ কোরিয়ান এবং নেক্সট জেনারেশন এটিপি ফাইনাল টেনিস টুর্নামেন্টের বর্তমান চ্যাম্পিয়ন।  পাদটীকা  তথ্যসূত্র  বহিঃসংযোগ         বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় টেনিস খেলোয়াড় বিষয়শ্রেণী:দক্ষিণ কোরিয়ার ইউনিভার্সিয়াড স্বর্ণপদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১৫ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
মেট জাতি হল ভারতের মণিপুরের কুকি উপজাতির একটি শাখা।   মেটরা ভারতের মণিপুরের একটি স্বল্প পরিচিত উপজাতি সম্প্রদায়, যাদের একটি স্বতন্ত্র উপজাতি হিসেবে সামাজিক এবং সাংস্কৃতিক পরিচয় সম্প্রতি ভারতের কেন্দ্রীয় সরকার এবং মণিপুর রাজ্য সরকার দ্বারা স্বীকৃত হয়েছে। ২০১২ সালের জানুয়ারি মাসে মেট একটি তফসিলি উপজাতি হিসেবে স্বীকৃতি লাভ করে Gazette of India-Notification No.02 of 2012. মেট একটি নাম, এটি আক্ষরিক অর্থে সামনের বীটারকে বোঝায় এবং একটি উপাধি হিসাবে বিস্তৃত অর্থে একটি পরিযায়ী লোককে বোঝায়।   তথ্যসূত্র   বিষয়শ্রেণী:ভারতের জাতিগোষ্ঠী বিষয়শ্রেণী:কুকি জাতি বিষয়শ্রেণী:মণিপুরের জাতিগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:দক্ষিণ এশীয় জনগোষ্ঠী
থাম্ব|250px| ১৬৯৬ সালের বাইবেলে অঙ্কিত সৃষ্টিকর্তার সিংহাসন। ঈশ্বরের সিংহাসন বা সৃষ্টিকর্তার সিংহাসন হচ্ছে ইব্রাহিমীয় ধর্ম বিশেষ করে ইসলাম, খ্রিস্টান এবং ইহুদি ধর্মে বর্ণিত পরম প্রভুর নিদর্শন ও অবস্থানস্থল। মুসলমানগণ এটাকে বলে আল্লাহর আরশ (আরবিতে আল-আরশ), খ্রিস্টানদের কাছে থ্রোন অব গড (throne of God) বা ঈশ্বরের সিংহাসন এবং ইহুদিদের কাছে আরাবতIn Seventh Heaven নামে পরিচিত। পবিত্র ধর্মগ্রন্থসমূহে ঈশ্ব‌রের সিংহাসনের কথা বলা হয়েছে। ইব্রাহিমীয় ধর্মমতানুসারে, এটি সপ্তম স্বর্গের উপরে অবস্থিত।   ইব্রাহিমীয় ধর্মে   ইসলাম ধর্ম   ইসলাম ধর্মমতে আরশ (আরবী: العرش‎ ইংরেজিঃ Al-ʿArsh) হচ্ছে আল্লাহর সব থেকে বড় সৃষ্টি। মুসলমানগণ বিশ্বাস করেন আল্লাহ তার ক্ষমতার নিদর্শন স্বরূপ আরশ মঞ্জিল সৃষ্টি করেছেন। কিছু মুসলিম, যেমন আছারী ও সালাফিগণ বিশ্বাস করেন, আল্লাহ আরশকে তার ক্ষমতার নিদর্শ‌ন ও বাসস্থান উভয় হিসেবে সৃষ্টি করেছেন;, কিছু মুসলিম, যেমন অধিকাংশ সুফি ও আশআরী-মাতুরিদীগণ বিশ্বাস করেন যে, আল্লাহ শুধুমাত্র তার ক্ষমতার নিদর্শ‌ন হিসেবে আরশকে সৃষ্টি করেছেন, বাসস্থান হিসেবে নয়;। আবার অনেকে একে রূপক হিসেবে বর্ননা করেন, এবং অনেকে বলেন, মুমিনের অন্তর হচ্ছে আল্লাহর আরশ (قلب المؤمن عرش الله), যা সালাফী মুসলিম পণ্ডিতদের দ্বারা সমালোচিত একটি বিষয়। কুরআনের ২৫ জায়গায় আরশের উল্লেখ আছে। কুরআনের কয়েকটি আয়াতের (বাক্য) সম্ভাব্য অনুবাদ হল,  আল কোরআনে আল্লাহর সিংহাসন বা কুরসি সম্পর্কে সুরা বাকারায় আয়াতুল কুরসি নাজিল হয়েছে। এই আয়াতে আল্লাহর নাম আল-হাইয়্যু, আল-কাইয়ুম এর কথা বলা হয়েছে। হাদিসে আছে, রসুল বলেছেন, প্রতি নামাজের পর যে ব্যক্তি আয়াতুল কুরসি পাঠ করবে তার পুরস্কার জান্নাত এবং এটা পাঠ করলে শয়তানের হাত থেকে পরিত্রাণ লাভ করা যায়।. হাদিস থেকে জানা যায় আরশ মঞ্জিলের অবস্থান সর্বোচ্চ জান্নাত 'জান্নাতুল ফিরদাউস'এর উপরে।   খ্রিস্টান ধর্ম  থাম্ব|ডান|150px| সিংহাসনে উপবিষ্ট পিতা গড,ওয়েস্টফালিয়া, জার্মানি, ১৫ শতকের শেষার্ধে অঙ্কিত। নতুন বাইবেল বা নিউ টেস্টামেন্টে থ্রোন অব গডকে কয়েক রূপে বর্ণনা করা হয়েছে। দাউদের সিংহাসন, থ্রোন অব গ্লোরি, থ্রোন অফ গ্রেস এবং আরো অনেক । ইহুদি ধর্মে বর্ণিত স্বর্গকেও"William Barclay The Gospel of Matthew: Chapters 11-28  p340 Matthew 23:22 "And whoever swears by heaven swears by the throne of God and by him who sits upon it." নতুন বাইবেলে গডের সিংহাসন হিসেবে বর্ণনা করা হয়েছে।   ইহুদি ধর্ম  মিকাইয়াহ (১ রাজা ২২, ১৯), ইসাইয়া (ইসাইয়া ৬), ইজিকিয়েল (ইজিকিয়েল ১)) এবং দানিয়েল (দানিয়েল ৭,৯) সবাই ঈশ্বরের সিংহাসনের কথা উল্লেখ করেছেন।.   অ-ইব্রাহিমীয় ধর্মে   হিন্দু ধর্ম  থাম্ব|270px|বিষ্ণু অনন্ত শেষে বিশ্রাম নিচ্ছেন। দেবী লক্ষী তার পদসেবা করছেন। হিন্দু ধর্মের বৈষ্ণব মতে ভগবান বিষ্ণুর সিংহাসন হচ্ছে শেষ(সংস্কৃতঃ शेष) বা শেষনাগ(शेषनाग)। শেষ'কে অনেক সময় অনন্ত শেষ বা আদি শেষ(आदिशेष) নামেও ডাকা হয়। সাধারনত শেষনাগ সম্পর্কে মন্তব্য করা হয় এটি বিশাল দুগ্ধসাগরে ভাসমান একটি কুন্ডলী পাকিয়ে থাকা সাপ, যেখানে বিষ্ণু শুয়ে থাকেন। তিনি কখনো পাঁচ বা সাত মাথা আবার কখনো হাজার মাথা নিয়ে আবির্ভূত হন।   গ্রন্থপঞ্জি    - Total pages: 340    - Total pages: 702    - Total pages: 1116      - Total pages: 280    তথ্য উৎস   বিষয়শ্রেণী:ধর্ম বিষয়শ্রেণী:ইসলাম বিষয়শ্রেণী:খ্রিস্টান বিষয়শ্রেণী:হিন্দু বিষয়শ্রেণী:স্বর্গ বিষয়শ্রেণী:খ্রিস্টান ধর্মতত্ত্ব বিষয়শ্রেণী:ইসলামি ধর্মতত্ত্ব বিষয়শ্রেণী:ইহুদি ধর্মতত্ত্ব বিষয়শ্রেণী:ধর্মীয় পরিভাষা
থাপ্পড় হচ্ছে ২০২০ সালে মুক্তিপ্রাপ্ত একটি হিন্দি চলচ্চিত্র যেটির রচনা ও পরিচালনা করেছিলেন অনুভব সিনহা, কাহিনী কিছুটা মৃন্ময়ী লাগুও লিখেছিলেন। তাপসী পান্নু ছিলেন চলচ্চিত্রটির প্রধান ভূমিকায়; চলচ্চিত্রটি মুক্তি পায় ২০২০ সালের ২৮শে ফেব্রুয়ারিতে। সারাংশ অমৃতার সঙ্গে বিয়ে হয়েছে বিক্রমের (অভিভাবক দ্বারা); অমৃতাকে একদিন বিক্রম চড় মারে আর অমৃতা আর সংসার করবেনা বলে সিদ্ধান্ত নেয়। অভিনয়ে তাপসী পান্নু - অমৃতা পাভেল গুলাটি - বিক্রম তানবী আজমী - সুলেখা রত্না পাঠক - সন্ধ্যা রাম কাপুর - প্রমোদ গুজরাল দিয়া মীর্জা - শিবানী নিধি উত্তম - কবিতা  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:অনুভব সিনহা পরিচালিত চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০২০-এর নাট্য চলচ্চিত্র বিষয়শ্রেণী:পারিবারিক সহিংসতা সম্পর্কে চলচ্চিত্র
ভোলা-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৮নং আসন।  সীমানা ভোলা-৪ আসনটি ভোলা জেলার মনপুরা উপজেলা ও চরফ্যাশন উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ সাদ জগলুল ফারুক জাতীয় পার্টি ১৯৯১ এম. এম. নজরুল ইসলাম বাংলাদেশ আওয়ামী লীগ ১৯৯২ উপ-নির্বাচন জাফর উল্যাহ চৌধুরী বাংলাদেশ আওয়ামী লীগ ফেব্রুয়ারি ১৯৯৬ নাজিম উদ্দিন আলম বাংলাদেশ জাতীয়তাবাদী দল ২০০৮ আব্দুল্লাহ আল ইসলাম জ্যাকব বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল্লাহ আল ইসলাম জ্যাকব বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ভোলা-৪  বিষয়শ্রেণী:ভোলা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
থাম্ব|300x300px|ইউটিসি+১১:০০: নীল (ডিসেম্বর), কমলা (জুন), হলুদ (সারা বছর), হাল্কা নীল - সামুদ্রিক অঞ্চল ইউটিসি+১১:০০ একটি সময় অঞ্চল যা ইউটিসি সময় থেকে ১১ ঘণ্টা এগিয়ে।   মান সময় (সারা বছর)    উত্তর এশিয়া    – মাগাদান সময়  সুদূর পূর্ব ফেডারেল জেলা  মাগাদান ওব্লাস্ট, সখালিন ওব্লাস্ট ও সাখা প্রজাতন্ত্র (পূর্ব অংশ; ওমিয়কনস্কি, উস্ট-ইয়ান্সকি ও ভারখোয়ানস্কি জেলা)   ওশেনিয়া     কসরে, পনপেই  এবং পার্শ্ববর্তী এলাকা    নিউ ক্যালিডোনিয়া    বাদে দেশের সবাই বুগেনভিল স্বায়ত্তশাসিত অঞ্চল       মান সময় হিসাবে (দক্ষিণ গোলার্ধে শীতকাল)   ওশেনিয়া     নরফোক দ্বীপ   আরও দেখুন    অস্ট্রেলিয়ায় সময়  রাশিয়ার সময়   তথ্যসূত্র    বহিঃসংযোগ   আরও শহর দেখুন ইউটিসি+১১  বিষয়শ্রেণী:ইউটিসি অফসেট
মেহেরপুর সরকারি কলেজ খুলনা বিভাগের মেহেরপুর জেলার একটি সরকারি কলেজ। কলেজটি মেহেরপুর শহরে অবস্থিত। কলেজটি ১৯৬১ সালে প্রতিষ্ঠিত হয়েছে।  ইতিহাস পাকিস্তান প্রতিষ্ঠার পর শিক্ষা, সংস্কৃতি ও অর্থনীতির ক্ষেত্রে অবহেলিত ও পশ্চাৎপদ হয়ে পড়ে মেহেরপুর জেলা। ১৯৬১ সালে এলাকার উন্নয়নকল্পে শিক্ষা ব্যবস্থার প্রতি নজর দেওয়া হয়। মেহেরপুর মহকুমায় কোন কলেজ না থাকায় একটি কলেজ প্রতিষ্ঠার প্রয়োজনীয়তা সকলের নিকট অনুভূত হয়। এ বিষয়ে অগ্রণী ভূমিকা পালন করেন তৎকালীন মহকুমা প্রশাসক জনাব নূরন্নবী চৌধুরী। তিনি তৎকালীন মেহেরপুর পৌরসভার চেয়ারম্যান জনাব শেখ আব্দুর রহিম সহ এলাকার গণ্যমান্য ব্যক্তিবর্গকে নিয়ে বৈঠক করেন। উক্ত বৈঠকে কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়।  এরপর মেহেরপুর কলেজ নামকরনের মধ্য দিয়ে কলেজ প্রতিষ্ঠার লক্ষ্যে ব্যাপক কার্যক্রম শুরু করা হয়। প্রথমে মেহেরপুর সরকারি উচ্চ বিদ্যালয় এর নব নির্মিত ভবনে কলেজের কার্যক্রম শুরু হয়।  ১৯৬২ সালে প্রায় ২০ একর জমির উপর বর্তমান অবস্থানে কলেজ স্থানান্তর হয়। ১৯৬২ সালের ১ জুলাই শিক্ষা কার্যক্রম শুরু হয়।  বিভাগসমূহ মেহেরপুর সরকারি কলেজে উচ্চ মাধ্যমিক, স্নাতক এবং স্নাতকোত্তর বিভাগ চালু রয়েছে। ডিগ্রিনংবিষয়উচ্চ মাধ্যমিক০১বিজ্ঞান০২মানবিক০৩ব্যবসায় শিক্ষাপাস০৪বি.এ০৫বি.এস.এস০৬বি.এস.সি০৭বি.বি.এস০৮সি.সিঅনার্স০৯বাংলা১০ইংরেজি১১ইসলামের ইতিহাস ও সংস্কৃতি ১২গণিত১৩রাষ্ট্র বিজ্ঞান ১৪অর্থনীতি১৫হিসাববিজ্ঞান১৬ব্যবস্থাপনা১৭ ভূগোল এবং পরিবেশ১৮সমাজ বিজ্ঞান১৯দর্শন  তথ্যসূত্র  বিষয়শ্রেণী:মেহেরপুর জেলার মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
লাওসের জাতীয় বিশ্ববিদ্যালয় হল লাওসের রাজধানী ভিয়েনতিয়েনে অবস্থিত একটি বিশ্ববিদ্যালয়। মোট ছয়টি কলেজের বিভাগসমূহকে একত্রিত করে ১৯৯৬ সালে এই বিশ্ববিদ্যালয় যাত্রা শুরু করে। এটি দেশটির একমাত্র জাতীয় বিশ্ববিদ্যালয়। বিশ্ববিদ্যালয়টিতে বিদেশী ছাত্ররাও পড়াশোনা করার সুযোগ পায়।  বিশ্ববিদ্যালয়টি গ্রেটার মেকং সাব-রেজিয়ন একাডেমিক এন্ড রিসার্চ নেটওয়ার্ক এবং এসিয়ান ইউনিভার্সিটি নেটওয়ার্কের সদস্য।   ইতিহাস  কয়েকটি কলেজকে একত্রিত করে একটি বিশেষ ঘোষণার মাধ্যমে বিশ্ববিদ্যালয়টি প্রতিষ্ঠা করা হয়।  বিশ্ববিদ্যালয়টির কয়েকটি শিক্ষাঙ্গণ রয়েছে। এর মধ্যে ডংডক ক্যাম্পাস (কেন্দ্রীয়), সকপলাং ক্যাম্পাস (ইঞ্জিনিয়ারিং অনুষদ), নাবং ক্যাম্পাস (কৃষি অনুষদ), ডননকখুম ক্যাম্পাস (আইন অনুষদ) এবং টাধং ক্যাম্পাস (পানি সম্পদ অনুষদ) উল্লেখযোগ্য। বিশ্ববিদ্যালয়টির মোট ১৩ টি বিভাগ এবং ২ টি অনুষদ রয়েছে। এছাড়াও আছে একটি কেন্দ্রীয় লাইব্রেরি এবং একটি ছোট হাসপাতাল।  অনুষদ thumb|লুয়াং প্রাবাং ক্যাম্পাস  বনবিদ্যা অনুষদ  শিক্ষা অনুষদ  সামাজিক বিজ্ঞান অনুষদ  প্রাকৃতিক বিজ্ঞান অনুষদ  পত্র অনুষদ  অর্থনীতি ও ব্যবসায় প্রশাসন অনুষদ  কৃষি অনুষদ  আইন এবং রাজনৈতিক বিজ্ঞান অনুষদ  প্রকৌশল অনুষদ  স্থাপত্য অনুষদ  পরিবেশ বিজ্ঞান অনুষদ   তথ্যসূত্র   বহিঃসংযোগ    বিষয়শ্রেণী:লাওসের বিশ্ববিদ্যালয় বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়
মুলাদী থানা বাংলাদেশের বরিশাল জেলার মুলাদী উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  মুলাদী উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম মুলাদী থানার অধীন।  পৌরসভা:  মুলাদী  ইউনিয়নসমূহ:  ১নং বাটামারা  ২নং নাজিরপুর  ৩নং সফিপুর  ৪নং গাছুয়া  ৫নং চর কালেখাঁ  ৬নং মুলাদী  ৭নং কাজিরচর   আরও দেখুন   মুলাদী উপজেলা  বরিশাল জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:বরিশাল জেলার থানা বিষয়শ্রেণী:মুলাদী উপজেলা
আলফ্রেড নিউটন (১১ জুন ১৮২৯- ৭ জুন ১৯০৭), রয়েল সোসাইটির ফেলো, ইংরেজ প্রাণিবিজ্ঞানী এবং পক্ষীবিদ। তার উল্লেখযোগ্য রচনার মধ্যে আছে চার খণ্ডে প্রকাশিত ডিকশনারী অভ বার্ডস(১৮৯৩-৬)। ১৯০০ সালে তিনি রয়্যাল সোসাইটি কর্তৃক রয়্যাল মেডেল এবং লিনিয়ান সোসাইটি কর্তৃক লিনিয়ান মেডেল লাভ করেন।   জীবন  আলফ্রেড নিউটন ছিলেন পিতা মাতার পঞ্চম সন্তান। তার বাবার নাম উইলিয়াম নিউটন, ইপ্সউইচের সংসদ সদস্য ছিলেন এবং নরফোক কাউন্টির জাস্টিস অভ দ্যা পিস ছিলেন। তার মাতার নাম এলিজাবেথ। ১৮৪৪ সালে আলফ্রেড মিস্টার ওয়াকারের স্কুলে পড়াশুনা শুরু করেন।   ক্যারিয়ার  ১৮৫৩ সালে তিনি ম্যাগডালেন কলেজের ড্রুরি ট্রাভেলিং ফেলোশিপ অর্জন করেন এবং ১৮৫৫ সালে এটা গ্রহণ করেন। ১৮৫৫ থেকে ১৮৬৪ সালের মধ্যে তিনি পৃথিবীর অনেক স্থান ঘুরে দেখেন। এর মধ্যে আছে ওয়েস্ট ইন্ডিজ'র ল্যাপল্যান্ড, আইসল্যান্ড, স্পিটসবার্গেন এবং উত্তর আমেরিকা। ১৮৫৮ সালে তিনি জন উল্লির সাথে আইসল্যান্ড ভ্রমণ করেন গ্রেট অক পূণ আবিষ্কারের আশায়।   তথ্যসূত্র    বহিঃসংযোগ     Darwin Correspondence Project: Correspondence between Newton and Charles Darwin  Obituary at British Birds  বিষয়শ্রেণী:ইংরেজ প্রাণিবিজ্ঞানী বিষয়শ্রেণী:ব্রিটিশ পক্ষিবিজ্ঞানী বিষয়শ্রেণী:১৮২৯-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:রয়েল পদক বিজয়ী বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য
হাস্যরসাত্মক চলচ্চিত্র বা কমেডি চলচ্চিত্র হল চলচ্চিত্রের একটি বিভাগ যা হাস্যরসের উপর জোর দেয়।  এই চলচ্চিত্রগুলি দর্শকদের বিনোদনের মাধ্যমে হাসানোর জন্য নকশা করা হয়।  এই শৈলীর চলচ্চিত্রগুলির ঐতিহ্যগতভাবে একটি সুখী সমাপ্তি থাকে (তিক্ত হাস্যরসাত্মক একটি ব্যতিক্রম)।  কমেডি হল চলচ্চিত্রের প্রাচীনতম ঘরানার একটি এবং এটি থিয়েটারের ধ্রুপদী কমেডি থেকে উদ্ভূত।  প্রথম দিকের কিছু নির্বাক চলচ্চিত্র ছিল কমেডি, কারণ স্ল্যাপস্টিক কমেডি প্রায়শই চাক্ষুষ বর্ণনার উপর নির্ভর করে, শব্দের প্রয়োজন ছাড়াই।  ১৯৩০-এর দশকে যখন শাব্দিক চলচ্চিত্রগুলি আরও বেশি প্রচলিত হয়ে ওঠে, কমেডি চলচ্চিত্রগুলি অন্যরকম ঢেউ তুলেছিল, কারণ হাসির ফলে অস্বস্তিকর পরিস্থিতিতেও সংলাপ হতে পারে।   কমেডি, অন্যান্য চলচ্চিত্রের প্রকার সাথে তুলনা করে, স্বতন্ত্র তারকাদের উপর অনেক বেশি ফোকাস করে, অনেক প্রাক্তন স্ট্যান্ড-আপ কমিক তাদের জনপ্রিয়তার কারণে চলচ্চিত্র শিল্পে রূপান্তরিত হয়।   দ্য স্ক্রিনরাইটার্স ট্যাক্সনমি (২০১৭) এ, এরিক আর. উইলিয়ামস দাবি করেছেন যে চলচ্চিত্রের ধরনগুলি মূলত একটি চলচ্চিত্রের পরিবেশ, চরিত্র এবং গল্পের উপর ভিত্তি করে। তাই লেবেল "নাটক" এবং "কমেডি" একটি শৈলী হিসাবে বিবেচনা করা খুব বিস্তৃত।  পরিবর্তে, তার কমেডি শ্রেণিবিন্যাস যুক্তি দেয় যে, কমেডি এমন এক ধরনের চলচ্চিত্র যাতে অন্তত এক ডজন বিভিন্ন উপ-প্রকার রয়েছে।    ইতিহাস    তথ্যসূত্র    গ্রন্থপঞ্জি   Thomas W. Bohn and Richard L. Stromgren, Light and Shadows: A History of Motion Pictures, 1975, Mayfield Publishing.         Williams, Eric R. (2017) The Screenwriters Taxonomy: A Roadmap to Creative Storytelling.  New York, NY: Routledge Press, Studies in Media Theory and Practice.     বহিঃসংযোগ    আইএমডিবিতে কমেডি ফিল্ম  Rottentomatoes থেকে সেরা 100টি কমেডি সিনেমা  বিষয়শ্রেণী:চলচ্চিত্রের ধরন বিষয়শ্রেণী:হাস্যরসাত্মক চলচ্চিত্র
__TOC__  ২১ জানুয়ারি ২০২২  সন্দেহভাজন সকপাপেট                   সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  ব্যবহারকারী বাংলা উইকিপিডিয়াসহ বিভিন্ন উইকিমিডিয়া/উইকিপিডিয়া প্রকল্পে নিজের বিজ্ঞাপন ও স্প্যামিং করছে (অবদান দেখুন)। ইতোমধ্যে ‘মিরাজুল ইসলাম ০’ এবং ‘Merajul Islam¹’ বাদে বাকী অ্যাকাউন্টগুলো ক্রস-উইকি স্প্যামিং-এর জন্য বৈশ্বিক বাধা দেওয়া হয়েছে। এই তদন্ত পাতাটি শুধুমাত্র ভবিষ্যতে তথ্যসূত্র হিসেবে ব্যবহারের জন্য এবং ভবিষ্যত অ্যাকাউন্ট নথিবদ্ধ করার জন্য তৈরি করা হলো। উল্লেখিত দুটি অ্যাকাউন্টও ব্যবহারকারী পরীক্ষণে প্রমাণিত। এছাড়া বাকী অ্যাকাউন্টগুলো ইতোমধ্যে বিভিন্ন প্রকল্পে একে অপরের সক হিসেবে প্রমাণিত। ~ যুদ্ধমন্ত্রী আলাপ ১৬:৪২, ২১ জানুয়ারি ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বাংলা উইকিপিডিয়াতে যে অ্যাকাউন্টগুলো সংযুক্ত আছে সেগুলো  । ~ যুদ্ধমন্ত্রী আলাপ ১৬:৪৩, ২১ জানুয়ারি ২০২২ (ইউটিসি)  ‘মিরাজুল ইসলাম 2’ পরীক্ষণে প্রমাণিত এবং বাধা দেওয়া হয়েছে। ~ যুদ্ধমন্ত্রী আলাপ ১৫:২৫, ২২ জানুয়ারি ২০২২ (ইউটিসি)  ২৭ জানুয়ারি ২০২২  সন্দেহভাজন সকপাপেট   ব্যবহারকারীর অবদান অনুযায়ী স্পষ্ট তারা একই ব্যক্তি। —শাকিল (আলাপ · অবদান) ০৬:৩১, ২৭ জানুয়ারি ২০২২ (ইউটিসি) ব্যবহারকারী পরীক্ষণে ’বাংলা নিউজ আপডেট’ অ্যাকাউন্টটিও প্রমাণিত। দুটি অ্যাকাউন্টই বাধা দেওয়া হয়েছে। ~ যুদ্ধমন্ত্রী আলাপ ০৯:৫৪, ২৭ জানুয়ারি ২০২২ (ইউটিসি) ২৮ জানুয়ারি ২০২২  সন্দেহভাজন সকপাপেট   সম্পাদনা থেকে নিশ্চিত, তারা একই ব্যক্তি। — ইয়াহিয়া (আলাপ • অবদান) - ০৮:০৬, ২৮ জানুয়ারি ২০২২ (ইউটিসি)  নিশ্চিত, বৈশ্বিকভাবে বাধা দেওয়া হয়েছে এবং স্থানীয় বাধাও দিয়েছি শুধুমাত্র প্রতিকী হিসেবে। ~ যুদ্ধমন্ত্রী আলাপ ০৮:১২, ২৮ জানুয়ারি ২০২২ (ইউটিসি)  ২৯ জানুয়ারি ২০২২  সন্দেহভাজন সকপাপেট    উপর্যুক্ত অ্যাকাউন্টটিকেও বাধাপ্রদানের অনুরোধ জানানো হলো। ~ নাহিয়ান আলাপ ০৭:৩০, ২৯ জানুয়ারি ২০২২ (ইউটিসি)  আরও দুটি। — ইয়াহিয়া (আলাপ • অবদান) - ১৪:২১, ২৯ জানুয়ারি ২০২২ (ইউটিসি) পরীক্ষণে নিশ্চিত। । Md Merajul Islam Meraj ইতোমধ্যে বৈশ্বিকভাবে বাধা দেওয়া হয়েছে। ~ যুদ্ধমন্ত্রী আলাপ ১৩:০৩, ৩০ জানুয়ারি ২০২২ (ইউটিসি)  ৩১ জানুয়ারি ২০২২    প্রধান পাতার আলাপ পাতায় রাখা অবদান অনুসারে। এই অ্যাকাউন্টও মেরাজের হয়ে থাকবে।  পরীক্ষণে নিশ্চিত। । ~ যুদ্ধমন্ত্রী আলাপ ০৭:৪৩, ১ ফেব্রুয়ারি ২০২২ (ইউটিসি)  ২ ফেব্রুয়ারি ২০২২   পরীক্ষণে নিশ্চিত। ।~ যুদ্ধমন্ত্রী আলাপ ০৮:৫১, ২ ফেব্রুয়ারি ২০২২ (ইউটিসি) ৫ ফেব্রুয়ারি ২০২২   আরও একটি। — ইয়াহিয়া (আলাপ • অবদান) - ০৯:২৯, ৫ ফেব্রুয়ারি ২০২২ (ইউটিসি) বৈশ্বিক বাধা দেওয়া হয়েছে। ~ যুদ্ধমন্ত্রী আলাপ ১২:৪৯, ৫ ফেব্রুয়ারি ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
আনন্দচন্দ্র বেদান্তবাগীশ(১৮১৯ - ১৬ সেপ্টেম্বর, ১৮৭৫) ঊনবিংশ শতাব্দীর কলকাতা কেন্দ্রিক ব্রাহ্মসমাজ-এর একজন নেতৃস্থানীয় ব্যক্তিত্ব। তার জন্ম উত্তর চব্বিশ পরগনা জেলার কোদালিয়ায় ১৮১৯ খ্রিষ্টাব্দে। পিতা গৌরহরি চূড়ামণি। পিতার চতুষ্পাঠীতে তার সংস্কৃত শিক্ষার শুরু। তত্ত্ববোধিনী সভার আনুকূল্যে ১৮৪৪-৪৭ কাশীতে অথর্ববেদ ও বেদান্তচর্চা করেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৫৯,  নানা বিষয়ে অগাধ পাণ্ডিত্যের জন্য তাকে “পণ্ডিত আনন্দচন্দ্র” বলে সম্বোধন করা হতো। তিনি তত্ত্ববোধিনী সভা এবং ব্রাহ্মসমাজ নানা সাংগঠনিক কাজে সক্রিয় ভূমিকা পালন করতেন। প্রথমে তত্ত্ববোধিনী সভার সহ-সম্পাদক এবং পরে কলকাতা ব্রাহ্মসমাজের উপাচার্য নিযুক্ত হন। ১৮৫৯ খ্রিস্টাব্দে সভা উঠে গেলে কলকাতা ব্রাহ্মসমাজের সহ-সম্পাদক এবং আচার্যরূপে কাজ করতে থাকেন। তিনি অনুবাদ এবং সম্পাদকতার জন্য বিখ্যাত হয়েছিলেন। সোমদেব-এর দুই খণ্ড বৃহৎকথা তিনি বাংলা গদ্যে অনুবাদ বরেন। উল্লেখ্য যে এই অনুবাদকালে তিনি মূল কাহিনীর অশ্লীল ও অপ্রাকৃত ঘটনাবলী বর্জন করেন। তিনি শকুন্তলাও বাংলায় অনুবাদ করেছেন।তার গদ্য ছিল প্রাঞ্জল ওবং সহজবোধ্য। রাজা রামমোহন রায়ের দুর্লভ রচনাসমূহ তিনি সংগ্রহ করেন এবং গ্রন্থাকারে প্রকাশ করেন। বাংলা ভাষা ও সাহিত্যের অভিধান, সম্পাদক: বীতশোক ভট্টাচার্য, প্রকাশক: বাণী শিল্প, কলকাতা। প্রথম সংস্করণ ১৯৮৩, পৃষ্ঠা: ৭৩। তার ও  রাজনারায়ণ বসুর  সম্পাদনায় রাজা রামমোহন রায় প্রণীত ব্রহ্মসঙ্গীত সংকলন প্রকাশিত হয়।শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ২৩    রচনাবলী   তার রচিত অন্যান্য গ্রন্থগুলি হল-  'ব্রাহ্মবিবাহ ধর্মশাস্ত্রানুসারে সিদ্ধ কিনা?'  'মহাভারতীয় শকুন্তলোপাখ্যান'  'দশোপদেশ'  সানুবাদ সংস্কৃত গ্রন্থ 'বেদান্তসার'  'বেদান্তদর্শন'  'বেদান্তদর্শন-অধিকরণমালা'  সটীক সংস্কৃত গ্রন্থ 'ভগবদ্গীতা'ও  'মহানির্বাণতন্ত্রম'(পূর্বকাণ্ড)  এছাড়া তিনি এশিয়াটিক সোসাইটির 'বিবলিওথেকা ইন্ডিকা'র কয়েকখানি সংস্কৃত গ্রন্থ সম্পাদনা করেছিলেন।   জীবনাবসান   আনন্দচন্দ্র বেদান্তবাগীশ ১৮৭৫ খ্রিস্টাব্দের ১৬ ই সেপ্টেম্বর প্রয়াত হন।   আরও দেখুন   ব্রাহ্মসমাজ  দেবেন্দ্রনাথ ঠাকুর  কেশবচন্দ্র সেন  বিজয়কৃষ্ণ গোস্বামী  ভাদুড়ী মহাশয় - মহর্ষি নগেন্দ্রনাথ   তথ্যসূত্র   বিষয়শ্রেণী:১৮৭৫-এ মৃত্যু বিষয়শ্রেণী:১৮৪৯-এ জন্ম
/*  * This page is a convenient place for the "citation" styles that are  * available in many of our citation templates. This page can be considered the  * authoritative source for those styles. Template:Citation, like all CS1/2  * templates, is styled from Module:Citation/CS1/styles.css, *not* here.  */ /* Break long urls, etc., rather than overflowing box */ .citation { 	word-wrap: break-word; }  /* Highlight linked elements (such as clicked references) in blue */ .citation:target { 	/* ignore the linter - all browsers of interest implement this */ 	background-color: rgba(0, 127, 255, 0.133); }